לא מזמן צעדתי לי בפסאג' דה גרסיה בדרך לפגישת עבודה. שלט גדול ובו תמונתה של כרמה רוסקיידה (Carme Ruscalleda), השפית שמחזיקה במספר הרב ביותר של כוכבי מישלן בעולם (שבעה), צד את עיני.
למי שלא מכיר, מדובר בשפית ממוצא קטלאני, שפתחה את המסעדה הראשונה שלה, סנט פאו, בשנת 1988 בסנט פול דה מאר שבקוסטה בראווה. המסעדה הזו, שזיכתה אותה בשלושה כוכבי מישלן, נסגרה באוקטובר האחרון, אבל מסעדת אחות שלה עדיין פועלת כיום בטוקיו. מסעדה נוספת שלה, Moments (שזכתה עד כה לשני כוכבי מישלן) עדיין פועלת בברצלונה בניהול בנה של כרמה, ראול.
איך אני שמעתי עליה? תוכלו לקרוא על זה בפוסט אודות מסעדות מישלן בעיר. זה קשור ללימודי הספרדית שלי וזה די משעשע.
התערוכה "l'essencia del gust" (תמצית הטעם) סוקרת את קורותיה של כרמה ומסכמת 31 שנות פעילותה במטבח בסרטי דוקו אודותיה, איורים, צילומים של מתכונים ומנות שלה ועוד. היא לא גדולה מאוד אבל שווה בעיני ואני מתכננת לבוא שוב.
אם אתם באזור – ממליצה לבקר, הכניסה חינם.
התערוכה מוצגת עד ה-29.9.19 באולם 3 של Palau Robert, בפסאג' דה גרסיה 107 והמקום שווה סטייה משדרה הסואנת רק בשביל הגינה היפה שבקומת הקרקע שלו.
מה שאותי ממש ריגש זה הכבוד שעשתה העירייה לשפית המוערכת. מאוד לא מובן מאליו בתחום שהוא גברי באופן מובהק. כן ירבו כאלה.
גינה קטנה וחמודה באמצע העיר. פיקניק?
היום בלוגולדת לפני שנה פחות או יותר עלה לאויר האתר שלי ובתוכו הבלוג הזה, שעדיין אין לו שם בפני עצמו.מה למדתי מזה? מה התוכניות לעתיד?